ગાંધીનગર જીલ્લામાં માણસા ખાતે આવેલ અખિલ આંજણા સેવા મંડળ, ફતેપુરા રોડ,માણસા તથા એમ.જી.ચૌધરી વિદ્યા સંકુલ વિરૂધ્ધ ફરિયાદ કરતાં કન્ઝયુમર કોર્ટે આ વિવાદી સ્કૂલ ઉપર રૂ.૩,પ૧,૦૦૦ તથા ૯% ચડતા વ્યાજે અસરગ્રસ્તને આ રકમ ચુકવવાનો આદેશ કરતા કર્યો છે. આ અંગે મળેલ વિગતો પ્રમાણે ૯ વર્ષ પહેલાં શુભ ટી.જાની (વિદ્યાર્થી) ને ઈગ્લીશ મીડીયમ સ્કૂલમાં ભણવા મૂકેલ હતો. શુભે ધો.૪ સુધી સ્કૂલમાં અભ્યાસ પુરો કર્યા પછી ધો.પ માં અભ્યાસ કરી રહૃો હતો પોતાના માતા-પિતા ર્ડાકટર તથા માતા પણ ભણેલા હોવાથી ઘરે પણ સારો અભ્યાસ અને મહેનત કરાવતાં હતા. તા.૧૪/૯/૧પ ના રોજ સ્કૂલમાં પીટી(વ્યાયામ) નો વિષય ભણાવતા શિક્ષકે કોઈ કારણોસર શુભ(વિદ્યાર્થી)ને મુર્ગો બનાવ્યો હતો અને થોડા સમય પછી શુભને પેટમાં દુઃખાવો થતાં તે સીધો ઉભો થઈ ગયો હતો આથી શિક્ષકે તુરત જ ડસ્ટરનો ઘા શુભના માથા ઉપર કર્યો જેથી ડસ્ટર વાગતાં જ વિદ્યાર્થીને ચકકર આવી ગયેલ અને સીધો જમીન પર પટકાઈ પડેલ હતો. આ બાબતની જાણ વિદ્યાર્થીના વાલીને થતાં પિતા ર્ડા.તૃષાર એસ.જાની (રહે. હીરાવાડી સોસા.માણસા) એ આ બાબતે સ્કૂલ પ્રિન્સિપાલ, ટ્રસ્ટી તથા સંસ્થાના મંત્રીને ફરીયાદ કરતાં તેઓ બધાએ અસરગ્રસ્ત વિદ્યાર્થીના વાલી ર્ડા.તુષાર જાનીને અપમાન કરીને સ્કૂલમાંથી બહાર કાઢી મુકયા હતા. આખરે લાચાર પિતાએ શિક્ષણને લગતા નીતિ-નિયમો અને કાયદાના એકસપર્ટની સલાહ લઈને કાનૂની રાહ અપનાવતાં સરકારશ્રીમાં ગેરકાયદેસર રીતે શિક્ષકોની ભરતી કરીને ચાલતી આવી સંસ્થાની વિરૂધ્ધમાં તમામ માહિતી, આર.ટી.આઈ.દ્વારા એકઠી કરીને આ અંગે કાનૂની પ્રક્રિયા આ સંસ્થા ઉપર આરંભી હતી.